Agnès Monnet

Agnès Monnet (an haife ta a shekara ta 1954) 'yar siyasar  ƙasar Ivory Coast ce, memba mai tarihi na ƙungiyar Popular Front (FPI). Ita ce matar Minista Léon Emmanuel Monnet.

 Tarihin Rayuwa 

 Kwarewar a fannin aiki 
Agnès Monnet tana da digiri na uku a cikin adabi na zamani (French lettres modernes)  kuma mataimakiyar farfesa ce a Jami'ar Félix Houphouët-Boigny a Abidjan.

Ta jagoranci Hukumar Haɗin gwiwar wayar da kan jama'a ta Ivory Coast (AICF) - a halin yanzu Hukumar Francophonie ta ƙasa - daga shekarun 2003 zuwa 2011. 

 Aikin siyasa 
Agnès Monnet tana ɗaya daga cikin mata na farko da suka shiga FPI. 

An naɗa ta sakatariyar hukumar FPI ta ƙasa mai kula da harkokin sadarwa, musamman wajen shirya taron jama'a. 

Ita ce mace ta farko magajiyar garin Agou a gundumar Lacs daga shekarun 2000 zuwa 2013. An sake zaɓen ta a wannan matsayi a shekara ta 2018. 

Agnès Monnet ta maye gurbin Laurent Akoun a matsayin Sakatare-Janar na FPI ƙarƙashin jagorancin Pascal Affi N'Guessan a cikin watan Yuli shekara ta 2014. 

Ta yi murabus daga matsayinta na Sakatare-Janar kuma mai magana da yawun FPI a ƙarƙashin Pascal Affi N'Guessan a cikin watan Maris shekara ta 2019. 

 Manazarta 

Rukuni:Haihuwan 1954
Rukuni:Rayayyun mutane